Zournal Démaliz: 2017
Kozé Gouvernman Kontkolonial po Fèt Kaf
FET KAF IN MAZINASION PO NOUT BANN ZANSET VIKTIM LESKLAVAZ LA GINGN LO KOU EK BANN KOLON
Sa i fé parti nout listwar ... oubli zamé Sarda la roul anou, Figaro la vann anou, kolon touzour la minm.
Paz Facebook Gouvernman Kontkolonial : https://www.facebook.com/gouv.run/
Paz Twitter Gouvernman Kontkolonial :
Publié par Zournal Démaliz à 04:17:00
Zournal Démaliz ifé konèt azot Paz Twitter Gouvernman Kontkolonial
Pèz dosi lo Lien po louké : https://twitter.com/gouv_run
Publié par Zournal Démaliz à 11:25:00
Gouvernman Kontkolonial i sa domann in rokénésans Linyon Afrikinn
Ala in nouvèl po zot louké i sort dosi lo paz https://www.facebook.com/gouv.run/ po zot konèt pèz dosi lo lien.
Gouvernman Kontkolonial isa fé tout komifo po awar in rokonésans Linion Afrikinn #AUC po Léta rénioné nou la mèt dobout lo 5 novanm 2017. Nou baz anou su in Plan Stratézik banna lavé mèt an plass an Mé 2004 ousa té déklar #LaRénion sé in péi okipé par la Frans, sé in koloni.
Publié par Zournal Démaliz à 10:09:00
Zournal Démaliz i fé konèt azot
Mèrsibyin po tousat té la po Lo Gran Lasanblé Kontkolonial dimans 5 novanm 2017. Po sat lapa giny nir sra po in not fwa.
Ala kisa la rant prézidan
Po lo Gran Lasanblé Kontkolonial lé : Fabrice ELISABETH
Po lo Gran Konsèy Kontkolonial lé : Félix CLAIN
Po lo shèf Gouvèrnnman Kontkolonial lé : Bernard GRONDIN
Nou nora lokazion done azot dot nouvèl tanto. Nou tyinbo
Félix prézidan Lo Gran Konsèy Kontkolonial é po lo Gran Lasanblé Kontkolonial é po lo Gouvèrnnman Kontkolonial.
Publié par Zournal Démaliz à 12:08:00
Gran Lasanblé kontkolonial po mèt dobout in Léta Rényoné
Lo komité éspésial ke la fénésans lo gran lasanblé kontkolonial lafé in kozé lindi 30 oktob 2017 sikoté Lo sid Larényon po fé konèt lo Gran Lasanblé Kontkolonial po mèt anplas lo Gran Konsèy Kontkolonial é lo Gouvèrnnman Kontkolonial wa tyinbo dimans 5 novanm 2017 sikoté Tanrouz – Lo Plat – Piton Sinlé 9 vèr matin ziska 4 trèr laprémidi.
Bernard GRONDIN i di zidé mèt anplas in Gran Lasanblé kontkolonial léné lo 26 zanvyé 2017 kan li té konvoké dovan tribinal kolonyal Sinn-ni akoz li té vé pa pas konm ''Juré d'Assises'' tribinal Sinn-ni li lavé di bann kolonyalis antank dirèktèr Zournal Fanal é Port Parol mouvman indépandantis LPLP (Lorganizasyon Po Libèr nout Péi) lapa posib in militan kont kolonyalis ke i dénons zot sistinm kolonyal i vyin dann Tribinal kolonyal po sèrv zot zistis é alé kondane rényoné. Dann zizmanla li la giny in lamand ke li la rofiz péyé. apré kontak èk lantouraz bann zindépandantis, bann antikolonial, bann progrésis la désid mèt anplas in komité èspésial lo 25 mars 2017 ousa li sra dézinié lo portparol la komans travay dosi lo shart kontkolonial po di kosa lé bon po lavnir nout péi é koman i wa ali é la désid touswit fénésans lo gran lasanblé kontkolonial, gran konsèy kontkolonial, gouvèrnnman kontkolonial po dégrinn lo sistinm kolonyal dan nout péi, po défann bann rényoné lé krazé dan zot péi, po lité kont linzitis kolonyal é prépar inn konstitision, bann lwa é program po léta rénioné po domin bann rényoné i pran anmin zot péi é désid parnouminm é ponouminm po fini èk lo sistinm kolonial dan nout péi. Apré dan son kozé Bernard GRONDIN i di li noré pi fé tousala èk lo LPLP mé po tout i artrouv azot mèt anplas in gran konsèy kontkolonial té rasanb domoun ke i artrouv pa zot dann in mouvman politik li di lèr larivé po bann rényoné lé fatigé dann sistinm kolonyal départmantal pran zot rèsponsabilité na pi lèr po kalkilé vi lo sitiasion lo péi lé dann in trin i sava dirèktoman dan in mir dir i sa kraz tout. Avan i tyé tout li la pran anmin po mèt in not trin anplas po pa li mor avèk lo bann kolonyal départmantalis, pars li di bana i koné i giny pi fé aryin èk sistinm départman mé lé zot prop lintéré pèrsonèl i kont avan, fé anprofit zot famiy, lantouraz, fé la rolèv po zot prop kan i kontinyé aplik lo minm politik é kontinyé rasmas mantèr nout popilasion.
Po fini son kozé Bernard GRONDIN i di sitiasion nout péi lé dodan dan tout domène lé anfayit lé grav ke dèrnié kou zélèksyon 60 % domoun lapa voté alor kèl lézitime prézidan kolonyal lafrans néna ankor dan nout péi okipé. Li kont si zot po ni mèt ansanm po ropran anmin nout péi po dégrinn lo sistinm kolonyal.
Lo komité èspésial ousa la mèt dobout lo gran lasanblé kontkolonial i atann zot tout dimans 5 novanm 2017 9 vèr apartir lao lo plat Sinlé kan zot i ariv la kroizé lo Plat Sinlé - Tèvlav suiv lo bann pano ziska kan zot i trouv bann lorganizatèr dosi bor somin.
Aminn touzour in ti ban ou in ti sèz piknik si zot nana, sat i fo osi po mèt atèr po asiz é manzé. Oubli pa zot manzé, aminn dolo po bwar. Aminn touzour in ti palto dan léo défwa i fé fré. Si zot na kayanm ek Roulèr aminn ali po kraz inndé Maloya.
Ala lo plan litinérèr po zot konèt ousa ilé :
Po konèt dot zinfo alé dosi lo Paz évènnman Gran Lasanblé Kontkolonial po louké : https://www.facebook.com/events/168224257070130/
Zournal Démaliz é Félix i mèt ansanm osi po lo Gran Lasanblé Kontkolonial
Félix po Zournal Démaliz
Publié par Zournal Démaliz à 06:24:00
Kozé èk la près zordi minm dan lo sid Larényon po prézant lo Gran Lasanblé Kontkolonial dimans 5 novanm 2017 sikoté lo Plat Sinlé https://www.facebook.com/lplprun/
Po zot konèt landrwa po nir lo Gran Lasanblé Kontkolonial Dimans 5 novanm 2017
Adié zot toute dalon, dan in sominn nou sra dan kartié lo Plat Sinlé shomin Tan Rouz. Nou donn azot 2-3 zinfo pratik po zour la : kan zot i ariv la kroizé lo Plate Sinlé - Tèvlav suiv lo bann pano ziska kan zot i trouv anou su bor shomin. Aminn touzour in ti ban ou in ti shèz piknik si zot nana, sat i fo osi po mèt atèr po asiz é manzé. Oubli pa zot manzé, aminn dolo po bwar. Aminn touzour in ti palto dan léo défwa i fé fré. Si zot na kayanm ek roulèr aminn ali. Dimans proshin nou atann azot po ansanm ékri listwar nout péi.
Kozé Bèrnard GRONDIN
Publié par Zournal Démaliz à 11:41:00
Tanou lèspa bann kolonyal akapar nout zourné kréol
Po fé konèt azot
Publié par Zournal Démaliz à 13:25:00
Zinfo Zournal Démaliz - SOSYAL
Zinfo Zournal Démaliz
Publié par Zournal Démaliz à 13:16:00
Zounal Démaliz i fé konèt azot
Mi fé konèt azot
Publié par Zournal Démaliz à 04:47:00
Zournal Démaliz i mèt ansanm
Publié par Zournal Démaliz à 04:45:00
Ala dé Kozman Fabris in Militan Kréol Rényoné kontkolonial i larg in kozé kosa ilé lo Gran Lasanblé Kontkolonial la anvoy po Zournal Démaliz.
Sé koué lo Gran Lasanblé Kontkolonial, é pokosa i ansérv.
Lo Gran Lasanblé kontkolonial lé in rasanbléman domoun lé dann zasosiasion, koléktif, mouvman, lorganisasion, domoun gadianmb ke lé an akor ék la shart kontkolonial.
Lé bann domoun la, ke sera dan lo gran lasanblé, zot sra la pou aport zot pwindvi dosi kwék sé in rénioné é Larénion.
De par zot natir, se bann domoun-la i détyin inn parti la définision de Larénion é du rénioné.
Plis lo Gran Lasanblé Kontkolonial nora de pwindvi diféran é konplémantér mwin li nora d'angle mor dosi la définision de Larénion é du rénioné.
Sé se bann pwindvi diféran é konplémantér ke lo grand lasanblé la bézoin.
Donc si zot lé kapab adére a la shart kontkolonial é ke zot i vwa ke zot pwindvi i pé kontribié aport in vision san angl mor, alor ézit pa réklam zot plas dan lo Gran Lasanblé Kontkolonial.
Sé koué lo Gran Konséy Kontkolonial é a koué i sérv ?
Dan lo Gran konséy kontkolonial néna bann "Gran Konséyé".
Lo bann Gran konséyé wa sort du Gran Lasanblé Kontkolonial. Zot sera dézynié par zot lasosiasion, lorganisasion, mouvman, koléktif pou konpoz lo Gran Konséy Kontkolonial.
In moun tousél ke lé pa dan in group défini i pouré rant dan lo Gran Konséy Kontkolonial, selon bann kritér ke le Gran Konséy i devra définir.
Lo bann Gran Konséyé nora le devwar de fé in konstitision pou définir lo bann kontour La rénion é lo Rénioné.
Lo Gran Konséy nora la sharz de véy si lo travay lo gouvèrnnman lé konform la konstitision Larénion.
Lo bann Gran Konséyé nora lo dovwar de difiz lo bann bon réponse.
Lo bann Gran Konséyé sra lo garan de la définision d'in Rénioné é de Larénion.
Sé lo bann Gran Konséyé va définir kosa lé bon, kosa lé pa bon pou lo Rénioné é La rénion.
Donc si zot la adére a la shart kontkolonial é ke zot i vwa ke zot lé kapab travay dan in group pou konpoz lo Gran Konséy , alor ézit pa a dépoz zot kandidatir ék Eli Sinle dosi lo paz évènnman pou rant dan lo Gran Konséy Kontkolonial.
Lien paz évènnman Gran Lasanblé Kontkolonial po louké é mèt ansanm :
Publié par Zournal Démaliz à 05:39:00
Zournal Démaliz i fé konèt azot Zournal FANAL N° 16 Sètanm 2017 in lédisyon spésyal po lo Gran Lasanblé Kontkolonial wa tyinbo Dimans 5 Novanm 2017 sikoté Tan Rouz – Lo Plat – Piton Sinlé. Anndanla nora tout bann Zinfo dosi lo Gran Lasanblé Kontkolonial. I atann zot tout po mèt ansanm .Gayar lèktir azot.
Louk ali andsou dosi zot Paz é fé konèt otour zot bann konésans. Mèrsibyin.
Publié par Zournal Démaliz à 07:53:00
ZOURNAL INDEPANDANTIS RENIONE
FANAL N°16 SEPTEMBRE 2017
(disponible en téléchargement en début de semaine)
Lékip Fanal
Publié par Zournal Démaliz à 11:11:00
Zournal Démaliz i fé konèt azot po in solidarité èk bana nou di azot tyinbo rézisté kont lazistis kolonyal.
Zélèksyon kolonyal i aral pi
In kozé dosi zélèksyon kolonyal té fé dann nout péi okipé lo 11 é 18 zyin 2017 po dépité fransé. Gèt zordi forstan bann politikèr na lontan lapo taz la gèl bann domoun in gran mazorité lapa voté la désid fé in grèv po kri zot kolèr po zélèksyon-là alor i fé bann dépité la rantré té éli par inn minorité zélèktèr kèl lézitim zot néna kan in takon domoun i vot pi ala koman systèm politik kolonyalis fransé lé an fayit dan nout péi.
Oté ! Kréol Rényoné lèr larivé po sat i krwa pi bann zélèksyon kolonyal alon daloné po mazine in not domin po nout péi andèor systèm kolonyalis départmantalis ousa na tro lontan lapo bord anou dan nout péi.
Publié par Zournal Démaliz à 13:32:00
Rapèl po zot konèt : Po tyinbo ansanm Paz Fasbouk Zournal Démaliz
Zournal Démaliz lé dosi Facebook pèz dosi Po Tyinbo Ansanm.
Paz Fasbouk Zournal Démaliz :
Publié par Zournal Démaliz à 04:54:00
Ala in kominiké Lorganizasyon Po Libèr Nout Péi (LPLP) dosi kolèr bann plantèr kann i sobat kont bann zizinyé po i argomant lopri tone kann. Louk lo lien zot Paz po konèt plis https://www.facebook.com/lplprun/photos/a.666738320038521.1073741826.122323141146711/1377609278951418/?type=3&theater
Rédasyon Zournal Démaliz ''In Not Maniwar Lavnir Larényon''
Publié par Zournal Démaliz à 11:47:00
Bonpé i domann Zournal Démaliz koman prann kontak èk bann rèsponsab LPLP (Lorganizasyon Po Libèr Nout Péi) ala lo gatir Paz Fasbouk LPLP : https://www.facebook.com/lplprun/ po kontak azot.
Publié par Zournal Démaliz à 12:24:00
Zournal Fanal N° 15 édisyon éspésyal
Zournal Démaliz i fé konèt azot Zournal FANAL N° 15 Mé 2017 in lédisyon éspésyal ousa i rann omaz Jean Claude BARRET.
Louk ali andsou dosi zot paz...
Fanal i rann in lomaz Jean Claude BARRET
Tanto Fanal wa fé sort in zournal spésyal po rann in lomaz Jean Claude BARRET po lo konba li té anminm kont bann kolonyalis.
Po konèt plis kal azot dosi paz fasbouk Fanal :
In rapèl po zot konèt :
Jean Claude BARRET gran militan kont kolonyalis té sobat po libèr nout péi é té tyinbo èk domoun atèr la désot lavi vandredi 12 mai 2017.
Publié par Zournal Démaliz à 04:02:00
Zournal Démaliz i di kondoléans son famiy é lantouraz bann domoun té tyinbo sanm li osi po bann militan LPLP (Lorganizasyon Po Libèr Nout Péi).
Rédaksyon Zournal Démaliz ''Nout Péi Lé Andèy''
Publié par Zournal Démaliz à 11:01:00
Gouvernman Kontkolonial i sa domann in rokénésans ...
Gran Lasanblé kontkolonial po mèt dobout in Léta R...
Po zot konèt landrwa po nir lo Gran Lasanblé Kontk...
Tanou lèspa bann kolonyal akapar nout zourné kréol...
Zournal Démaliz i fé konèt azot po in solidarité è...
Rapèl po zot konèt : Po tyinbo ansanm Paz Fasbouk ...